open-index/open-wikipedia-markdown huggingface dataset:
ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம்

**ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம்** (ஆங்கிலம்: Jawaharlal Institute of Postgraduate Medical Education and Research), சுருக்கமாக ஜிப்மர்(JIPMER) என்றழைக்கப்படும் இந்நிறுவனம் புதுச்சேரியில் உள்ளது. இந்தியாவின் தலைசிறந்த மருத்துவக் கல்லூரிகளில் இதுவும் ஒன்று. தன்னாட்சி அதிகாரம் கொண்ட இந்நிறுவனம், இந்திய நடுவணரசின் நிதியுதவியுடன் இயங்குகிறது. இந்நிறுவனம் கல்லூரியுடன் கூடிய மருத்துவமனையையும் கொண்டுள்ளது. பல்வேறு மருத்துவப்படிப்புகளை இந்நிறுவனம் வழங்குவதால், இந்திய மாணவர்கள் மட்டுமின்றி அண்டை நாட்டைச் சேர்ந்தவர்களும் இக்கல்லூரியில் பயில்கின்றனர்.

இந்நிறுவனம் 3000 பணியாளர்களையும் நூற்றுக்கணக்கான ஆசிரியர்களையும் கொண்டுள்ளது. ஒவ்வொரு ஆண்டும் 150 இளநிலை மாணவர்களையும், 200 முதுகலை மாணவர்களையும் சேர்த்துக் கொள்கிறது. பாண்டிச்சேரி முன்னால் சுகாதாரத்துறை அமைச்சர் சோ. தட்சணாமூர்த்தி முதலியார் முயற்சியால் இம்மருத்துவமனை உருவானது.  

## மேற்கோள்கள்

பகுப்பு:புதுச்சேரி மருத்துவக் கல்லூரிகள்
மயில் விருத்தம்

**மயில் விருத்தம்** என்னும் நூல் அருணகிரிநாதரால் பாடப்பட்டது. 
சந்தப்பாக்களால் ஆன நூல். 
காலம் 15ஆம் நூற்றாண்டு. 
இந்த நூலில் விநாயகர் காப்புச் செய்யுளையும் சேர்த்து 11 பாடல்கள் உள்ளன. 
முருகப் பெருமானின் மயில் ஊர்தி இந்த நூலில் சிறப்பித்துப் பாடப்பட்டுள்ளது.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
முருகாற்றுப்படை

முருகாற்றுப்படை என்னும் பெயரில் ஐந்து நூல்கள் உள்ளன. 
*திருமுருகாற்றுப்படை – சங்ககால நக்கீரர் பாடிய நூல்
சித்தாந்தம் என்னும் இதழில் அருணகிரிநாதர் பாடியனவாக நான்கு நூல்கள் காட்டப்பட்டுள்ளன. 
*அருள்முருகாற்றுப்படை
:இது 69 அடிகள் கொண்ட ஆசிரியப்பா. இதன் முதலிலும் முடிவிலும் இரண்டு வெண்பாக்கள் இணைக்கப்பட்டுள்ளன.
*பொருள்முருகாற்றுப்படை
:35 அடிகள் கொண்ட ஆசிரியப்பா
*அணிமுருகாற்றுப்படை
:41 அடிகள் கொண்ட ஆசிரியப்பா
*வருமுருகாற்றுப்படை
:64 அடிகள் கொண்ட ஆசிரியப்பா. இது கந்தர் சஷ்டி கவசத்தில் உள்ளது போன்ற நடையினைக் கொண்டுள்ளது.
என்பன அவை.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:சைவத் தமிழ்  இலக்கியம்
பகுப்பு:ஆற்றுப்படைகள்
முத்தி விநாயகர் அகவல்

**முத்தி விநாயகர் அகவல்** என்னும் நூல் அருணகிரிநாதர் செய்தார் என்னும் போலிக் குறிப்போடு அச்சிடப்பட்டுள்ளது. 

ஆத்திசூடி நூலில் காணப்படுவது போல ‘அ’ எழுத்து மோனையில் தொடங்கி ‘வௌ’ வரை உள்ள எழுத்து மோனைகளைக் கொண்டு தமிழ் நெடுங்கணக்கு எழுத்து வரிசையில் அடிகள் தொடுக்கப்பட்டுள்ளன. 

ஒவ்வொரு அடியும் “நமோ நமோ” என்று முடிகிறது.
## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
சிடு தொங்கு பாலம்

**சிடு தொங்கு பாலம்** அல்லது **சிடு ஆற்றுப் பாலம்** (*Siduhe Bridge, 四渡河特大桥*) இது சீனாவின் சோங்கிங் மற்றும் சாங்சா நகருக்கு இடையே உள்ள **சிடு** ஆற்றின் கரையிலுள்ள உயரமான இரு மலையை இணைக்கும் வகையில் அமைக்கப்பட்டுள்ள தொங்கு பாலம் ஆகும்.

## குறிப்புகள்


## மேற்கோள்கள்

## வெளி இணைப்பு
* விக்கிமேப்பியாவில் சிடு தொங்கு பாலம் அமைவிடம்

பகுப்பு:தொங்கு பாலங்கள்
பகுப்பு:சீன உட்கட்டமைப்பு
சீன உள்நாட்டுப் போர்

சீன உள்நாட்டுப் போர் (1927–1950, ஆனாலும் சிலர் இன்னும் நடந்து கொண்டிருப்பதாக வாதிடுகிறார்கள்) ஆனது குவோமின்டாங்கால் (KMT) நடத்தப்பட சீனக் குடியரசின் தேசியவாத அரசு மற்றும் சீனப் பொதுவுடமைக் கட்சி ஆகியவற்றிற்கிடையே ஒருவர் மற்றொருவருடைய எல்லையைக் கட்டுப்படுத்த இடம்பெற்ற உள்நாட்டுப் போர் ஆகும். இதுவே இரண்டு நடப்பிலுள்ள நாடுகளான தைவானில் சீனக் குடியரசு மற்றும் மத்திய சீனாவில் மக்கள் சீனக் குடியரசு ஆகிய இரண்டும் உருவாக  வழிவகுத்தது. மேலும் இவையிரண்டுமே சீனாவின் சட்டப்பூர்வமான அரசு தான்தான் என கோருகின்றன.

## குறிப்புகள்

## வெளியிணைப்புகள்
* Car Like Oil Tanker Used by Chinese" ''Popular Mechanics'', March 1930 article and photo of armoured train of Chinese Civil War
* THE CONCEPT OF OPERATIONS FOR THE HUAI-HAI CAMPAIGN
* bjorge huai.pdf 
* Chinese Civil War 1945–1950
* Postal Stamps of the Chinese Post-Civil War Era 
* Topographic maps of China Series L500, U.S. Army Map Service, 1954-

பகுப்பு:சீன வரலாறு
பகுப்பு:20 ஆம் நூற்றாண்டுப் போர்கள்
பகுப்பு:விடுதலைப் போர்கள்
ஏ. எஸ். ராகவன்

**ஏ. எஸ். ராகவன்** (1928 - சூலை 8, 2012) தமிழக எழுத்தாளர். 1960கள்-70களில் ஆனந்த விகடன், கல்கி, கலைமகள், அமுதசுரபி உள்ளிட்ட இதழ்களில் சிறுகதைகள், தொடர்கதைகள், குறும்புதினங்கள் எழுதியவர். தமிழ், ஆங்கிலம் உள்ளிட்ட மொழிகளில் புலமை பெற்றவர்.

## வாழ்க்கைச் சுருக்கம்
திருச்சி அருகில் அமராவதி நதி ஓடும் கரூர் இவர் பிறந்த ஊர். இவரின் தந்தையின் சொந்த ஊர் கரூர் அருகில் உள்ள புதுப்பாளையம். 
சென்னை நங்கநல்லூரில் வசித்து வந்தவர். இவர் எழுத்தாளர்கள் சைலஜா, ராஜரிஷி, மற்றும் நாராயணன் ஆகியோரின் தந்தையும், எழுத்தாளர் இந்திரா சௌந்தரராஜனின் பெரியப்பாவும் ஆவார்.

## எழுத்துலகில்
தம் எழுத்துலக வாழ்வை 1950களில் தொடங்கிய இராகவனின் முதல் சிறுகதை "சலீமா பேகம்" ஆனந்த விகடனில் வெளி வந்தது. அதன்பின் புதினங்கள், சிறுகதைகள், நாடகங்கள் பல எழுதினார். கல்கி, கலைமகள், தினமணி கதிர் எனப் பல பத்திரிகைகளில் தொடர்ந்து எழுதினார். தினமணி நிறுவனத்தின் மாத வெளியீடாக வெளிவந்து கொண்டிருந்த "கதைக்கதிர்" இதழில் மாத நாவல்களும் எழுதினார். புகழ்பெற்ற இவரது "மனிதன்" என்ற புதினம் முழுக்க முழுக்க இவரது சொந்த ஊர் பற்றியது.

திருச்சி ரெயில்வேயில் பணி புரிந்த ஏ. எஸ். ராகவன் திருச்சி எழுத்தாளர் சங்கத்தின் செயலாளராகப் பல ஆண்டுகள் இருந்திருக்கிறார். 

15 நாவல்கள், சுமார் 250 சிறுகதைகள், நூற்றுக்கணக்கான வானொலி நாடகங்கள், மூன்று மேடை நாடகங்கள் எனத் தற்கால இலக்கியத்திற்கான இவருடைய பங்களிப்பு அதிகம். "மலர்ந்த மனம்", "உயிர் நோன்பு" போன்ற நாவல்களும், "அன்பின் வழி", "உணர்வின் விழிப்பு" போன்ற சிறுகதைத் தொகுதிகளும் வாசகர்களால் மறக்க முடியாதவை.”யாத்திரை” என்ற நாவல் கல்கி இதழில் தொடர்கதையாக வெளிவந்துள்ளது. 

## எழுதிய நூல்கள் சில
*சாவை வென்ற வீரர், வாழ்க்கை வரலாறு (1965)
*தீர்த்தக் கரையினிலே
*உயிர் நோன்பு (புதினம், 1962)
*சுயம்வரம்
*மலர்ந்த மனம் (புதினம்)
*அன்பின் வழி (சிறுகதைகள்)
*உணர்வின் விழிப்பு (சிறுகதைகள்)

## மேற்கோள்கள்

பகுப்பு:தமிழக எழுத்தாளர்கள்
பகுப்பு:2012 இறப்புகள்
பகுப்பு:திருச்சி மாவட்ட மக்கள்
போர்ட் லூயிஸ்

**போர்ட் லூயிஸ்** (, ), மொரீசியஸ் நாட்டின் தலைநகரமும் மிகப்பெரிய நகரமும் ஆகும். இது இந்தியப் பெருங்கடலில் உள்ள ஒரு துறைமுக நகராகும். இது போர்ட் லூயிஸ் மாவட்டத்திலுள்ளது. 2010 டிசம்பரில், நிர்வாக மாவட்டத்தின் மக்கட்டொகை 128,483 ஆகவும் பெருநகரப் பிரதேசத்தின் மக்கட்டொகை 148.416 ஆகவும் மதிப்பிடப்பட்டுள்ளது.

## வரலாறு
thumb|165px|left|1900 - 1910 இல் போர்ட் லூயிஸ் திரையரங்குthumb|left|165px|1950களில் போர்ட் லூயிஸ் திரையரங்கு
போர்ட் லூயிஸ் 1638 ஆம் ஆண்டிலேயே ஒரு துறைமுகமாகப் பயன்படுத்தப்பட்டது. 1735இல் பிரெஞ்சு அரசின் கீழ் இது மொரீசியசின் நிர்வாக மையமாக உருவானது.

## மேற்கோள்கள்


பகுப்பு:மொரிசியசு
பகுப்பு:ஆப்பிரிக்கத் தலைநகரங்கள்
நவின்சந்திரா ராம்கூலம்

**நவீன்சந்திர ராம்கூலம்** (*Navinchandra Ramgoolam*, பிறப்பு: 14 சூலை 1947) மொரிசியசு அரசியல்வாதியும், மருத்துவரும் ஆவார். 2024 நாடாளுமன்றத் தேர்தலைத் தொடர்ந்து இவரது "மாற்றத்துக்கான கூட்டணி" பெரு வெற்றி பெற்றதை அடுத்து, மூன்றாவது முறையாக மொரிசியசின் பிரதமரானார். மொரிசியசின் அரசியல் வரலாற்றில் முக்கிய ஆளுமையாக இவர் உள்ளார். மொரிசியசுத் தொழிற் கட்சியின் தலைவராகவும் இவர் உள்ளார்.

ராம்கூலம் முதல் முறையாக திசம்பர் 1995 முதல் செப்டம்பர் 2000 வரை பிரதமராக இருந்தார், பின்னர் அக்டோபர் 2000 முதல் சூலை 2005 வரை மீண்டும் எதிர்க்கட்சித் தலைவராக இருந்தார். 2005 சூலை 5 தேர்தலில், இவரது அலையன்ஸ் சோசியல் கூட்டணி வெற்றி பெற்றதை இரண்டாவது முறையாக பிரதமரானார். 2014 வரை பதவி வகித்தார்.

நவின் ராம்கூலம் போர்ட் லூயிஸ் நகரில் பிறந்தார். இவரின் பெற்றோர் சிவசாகர் ராம்கூலம், சுசில் ராம்கூலம் ஆவர். அயர்லாந்தில் உள்ள டப்லினில் மருத்துவப் படிப்பை மேற்கொண்டார். இவரின் தந்தை மொரிசியசின் முதல் முதலமைச்சராகவும் பிரதம மந்திரியாகவும், ஆளுநராகவும் இருந்தவர்.

## மேற்கோள்கள்

## வெளி இணைப்புகள்

* 
* 
* 

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:மொரிசியசு அரசியல்வாதிகள்
பகுப்பு:மொரிசியசின் தேசிய சட்டமன்ற உறுப்பினர்கள்
அனெரூட் ஜக்நாத்

**அனெரூட் ஜக்நாத்** மொரிசியசு அரசியல்வாதி ஆவார். இவர் 2003 முதல் 2012 வரை மொரிசியசின் குடியரசுத் தலைவராகப் பணியாற்றினார். இவர் 1982 முதல் 1995 வரையும், 2000 முதல் 2003 வரையும் பிரதமராகப் பணியாற்றினார். இவர் 35 ஆண்டுகள் நாடாளுமன்ற உறுப்பினராக இருந்துள்ளார். இவரின் மகன் பிரவிந்த் நிதியமைச்சராகப் பணியாற்றியுள்ளார். இவர் ராம்போ என்ற செல்லப் பெயருடன் அழைக்கப்படுகிறார்.

## மேற்கோள்கள்

பகுப்பு:நபர்கள் பற்றிய குறுங்கட்டுரைகள்
பகுப்பு:1930 பிறப்புகள்
பகுப்பு:மொரிசியசு அரசியல்வாதிகள்
பகுப்பு:மொரிசியசின் தேசிய சட்டமன்ற உறுப்பினர்கள்
பகுப்பு:வாழும் மக்கள்
சாவகன் மைந்தன்

**சாவகன் மைந்தன்** (ஆங்கிலம்: *Savakanmaindan* அல்லது *Javakanmaindan*; தாய்: *สาวคันเมนดัน*) என்பவர் தாய்லாந்து நாட்டில் இருந்த தாமிரலிங்க இராச்சியத்தை 1262-ஆம் ஆண்டில் இருந்து 1277-ஆம் ஆண்டு வரை ஆட்சி செய்த அரசராவார்.

இவரின் தந்தையான சந்திரபானு தாய்லாந்து நாட்டு தாமிரலிங்க அரசராக இருந்தார். சந்திரபானு, 1250-களில் பாண்டியர் ஆட்சியின் கீழிருந்த இலங்கையின் மீது படை எடுத்தார்.

## இலங்கை

அப்படை எடுப்புக் காலத்தில் தாமிரலிங்கத்தை ஆண்ட இவரின் தன் தந்தைக்கு உதவுவதற்கு இலங்கை வந்து அங்குள்ள இரண்டாம் பராக்கிரம பாகு என்ற சிங்கள அரசனால் தோற்கடிக்கப்படான். 

பாண்டியர் பேரரசனான முதலாம் சடையவர்மன் சுந்தரபாண்டியன் என்பவனிடம் இவனும் இவன் தந்தையான சந்திரபானுவும் 1258-இல் பணிந்து அவனின் கீழ் வட இலங்கையை ஆண்டனர். அந்தக் காலத்தில் பாண்டியனுக்கு வரியாக ஆபரணங்களும் யானைகளும் அனுப்பப்பட்டன.

### முதலாம் சடையவர்மன் சுந்தரபாண்டியன்

இலங்கையின் செல்வ வளத்தை அறிந்த தாமிரலிங்கத்தினர் அதை அடைய எண்ணி பாண்டியப் பேரரசை எதிர்த்து போர் தொடுத்தனர். முதலாம் சடையவர்மன் சுந்தரபாண்டியன் தம்பியான இரண்டாம் சடையவர்மன் வீரபாண்டியன் இவர்களை 1262-1264களில் எதிர்கொண்டு சாவகன் தந்தையான சந்திரபானுவைக் கொன்றான்.

### முதலாம் மாறவர்மன் குலசேகர பாண்டியன்

அதை திரிகோணமலையில் பொறித்தும் வைத்தான். அதனால் சாவகன் தன் சேனையுடன் பின்வாங்கி மீண்டும் பாண்டியப் பேரரசை எதிர்க்கத் தருணம் பார்த்திருந்தான்.

1270களில் தன் படைவலிமையை அதிகரித்து மீண்டும் பாண்டியர் சேனையுடன் போர் புரிந்து பாண்டியப் பேரரசனான முதலாம் மாறவர்மன் குலசேகர பாண்டியன் என்பவனால் தோற்கடிக்கப்பட்டான். 

### குலசேகர சிங்கையாரியன்

சாவகர் பாண்டிய அரசின் உதவி பெற்று வட இலங்கையை ஆண்டு பின் அவர்களின் மேலேயே போர் தொடுத்ததால், சாவகர் மீது நம்பிக்கை இழந்த பாண்டிய அரசு தன் அமைச்சனான குலசேகர சிங்கையாரியன் கீழ் ஆரியச் சக்கரவர்த்திகள் என்ற புதிய யாழ்ப்பாண அரச வம்சத்தை தொடங்கி வட இலங்கையை ஆள வைத்தது. அதன் பின் சாவகனின் தாய்லாந்து நாட்டு தாமிரலிங்க அரசு மற்ற பக்கத்து அரசுகளால் துண்டாடப்பட்டது.

## மேற்கோள்கள்

## மேலும் காண்க

பகுப்பு:தாய்லாந்து அரசர்கள்
பகுப்பு:1277 இறப்புகள்
போசான்

அணுவின் உட்கூறுகள் பற்றிய துகளியலில் **போசான்** (**bosons** () என்பது கீழ்க்காணும் பண்புகள் கொண்ட எந்தவொரு அணுத்துகளும் ஆகும். இவை ஒரே குவாண்ட்டம் நிலையில் (quantum state) பல துகள்கள் இருக்கும்படியான போசு-ஐன்சுட்டீன் புள்ளியல் படி இயங்குவன. இத்துகள்கள் முழுவெண் தற்சுழற்சி  (Spin) கொண்டவை. இவ்வகையான துகள்களுக்குப் போசான் என்னும் பெயரை, இந்திய அறிவியலாளர் சத்தியேந்திரநாத்து போசு என்பாரின் பெயரில், அவர் கண்டுபிடிப்புகளைப் பெருமை செய்யுமாறு நோபல்பரிசாளர் பால் திராக்கு (Paul Dirac) சூட்டினார் நன்றாக அறியப்பட்ட போசான்களில் ஒன்று ஒளியன் (photon). இது தவிர தற்சுழற்சி எண் 0 (சுழி; s=0)) கொண்ட இகிசு போசான் (Higgs boson), தற்சுழற்சிகள் 0, 1 கொண்ட மேசான்கள், கருதுகோளாக இருக்கும் தற்சுழற்சி எண் 2 ((s=2) கொண்டதாகக் கருதப்படும் பொருளீர்ப்பான் (கிராவிட்டான்) முதலியனவும், நிலையாக இருக்கும் நிறை மிகுந்த முழு அணுக்கருகள் சிலவும் (எ.கா.: தியூட்ரியம், ஈலியம்-4. ஈயம்-208 என்னும் ஓரிடத்தான் ஆகியவவை) போசான்களாகும். போசான்கள் மற்றொரு வகையான துகள்களான பெர்மியான்களில் இருந்து மாறுபட்டவை. பெர்மியான்கள் என்பவை ஒரு குவாண்ட்டம் நிலையில் ஒன்றுக்கு மேற்பட்ட துகள் இருக்கலாகாது (பவுலி விலக்கு விதியால்), ஆனால் போசான்கள் ஒன்றுக்கு மேற்பட்டவை ஒரே குவாண்ட்டம் நிலையில் இருக்க வல்லவை. இப்படியான போசானின் பண்புகளால், வியப்பூட்டும் பாய்மப்பண்புகள் (மீபாய்மம்) கொண்டுள்ளது மிகுகுளிர்விக்கப்பட்ட ஈலியம்-4

## மேற்கோள்களும் அடிக்குறிப்புகளும்

## References

## மேலும் படிக்க
*Sakurai, J.J. (1994). *Modern Quantum Mechanics* (Revised Edition), pp 361–363. Addison-Wesley Publishing Company, .
*Srednicki, Mark (2007). *[http://www.physics.ucsb.edu/~mark/qft.html Quantum Field Theory]*, Cambridge University Press, .

பகுப்பு:குவாண்ட்டம் புலக்கொள்கை
பகுப்பு:அணுவியல்
பகுப்பு:போசான்கள்
பகுப்பு:திண்ம இயற்பியல்
பகுப்பு:அணு இயற்பியல்
பகுப்பு:திண்மப்பொருள் இயற்பியல்
கோக்கண்டன் இரவி

**கோக்கண்டன் இரவி** என்பவன் கொங்கு நாட்டை அரசாண்ட அரசனாவான். இவன் சேரர் குலம் என்று கல்வெட்டுகள் மூலம் அறியப்படுகிறது. இவர் கள்வர் குலத்தை சேர்ந்தவர்..

## இவன் களப்பிரன் என்று கூறும் கருதுகோள்கள்
சி. ஆர். சீனிவாசன் என்ற தொல்லியல் ஆய்வாளர் 1970களின் இறுதியில் தாராபுர வட்டம் பொன்னியவாடியில் இரண்டு கல்வெட்டுகளை கண்டறிந்தார். இந்த 2 கல்வெட்டுகளில் முறையே *பௌமந் த்யவ்ரத னாகிய கோக்கண்டனிரவி* என்றும் *சந்த்ராதித்ய குலதிலகன் சார்வ பௌமன் கலிநிருப கள்வனா இன கோக்கண்டனிரவி* என்றும் உள்ளன. இதனால் **களப்பிரனென்னும் கலி அரசன்** என்று களப்பிரர் பற்றி குறிப்பிடும் வேள்விக்குடி செப்பேட்டுச் செய்திகளின் வடமொழி வடிவமே *கலிநிருப கள்வ* என்று மாறியிருக்கலாம். இதைக்கொண்டே இவன் களப்பிர அரசன் என்று ஆய்வாளர்களால் கருதப்படுகிறான்.

## மேற்கோள்கள்

பகுப்பு:களப்பிர மன்னர்களாக சந்தேகிக்கப்படுபவர்கள்
பகுப்பு:சேர அரசர்கள்
எழுத்து (பாட்டியல் பாகுபாடு)

எழுத்தை மொழியியல் நோக்கில் தொல்காப்பியம், நன்னூல் போன்ற இலக்கண நூல்கள் பாகுபடுத்திக் கண்டன. பாட்டியல் இலக்கணங்கள் எழுத்துகளுக்கு கதியும், இனமும் கற்பிக்கின்றன. 

பாட்டியல் இலக்கண நூலார் 15 பேர்களின் சிற்சில பாடல்களின் தொகுப்பாக அமைந்துள்ள நூல் பன்னிரு பாட்டியல். 
இது தரும் செய்திகள்.

## கதி பாகுபாடு
வானவர், மக்கள், நரகர், விலங்கு என அவை கதியை வரிசைப்படுத்தி நான்கு எனக் காட்டுகின்றன. 
#அ, இ, உ, எ, க, ச, ட, த, ப ஆகிய ஒன்பது எழுத்துகளும் வானவராகிய தேவர் கதி 
#ஆ, ஈ, ஊ, ஏ, ங, ஞ, ண, ம  ஆகிய ஒன்பதும் மக்கள் கதி. 
#ஐ, ஔ, ஃ, வ, ள, ன ஆகிய ஆறும் நரகர் கதி. 
#ஒ, ஓ, ய, ர, ல, ழ ஆகிய ஐந்தும் விலங்கு கதி.

## இனப் பாகுபாடு
:அந்தணர், அரசர், வணிகர், வேளாளர் என அவை மக்கள் இனத்தை வரிசைப்படுத்திக் கொள்கின்றன. 
## உணவுப் பாகுபாடு
#அ, இ, உ, எ, இந்த நான்கும் ஏறிய க, ச, த, ப, ந, ம, வ ஆகியவை அமுத எழுத்துகள்.
#பிற நஞ்சு எழுத்துகள்

## பால் பாகுபாடு
#குறில் எழுத்துகள் ஆண்பால்
# நெடில் எழுத்துகள் பெண்பால்
#மெய்யெழுத்துகள் அலிப்பால்
உயிர் 12-உம் ஆண்பால், உயிர்மெய் எழுத்துகள் பெண்பால், மெய்யெழுத்து அலிப்பால் பொய்கையார் கருத்து பன்னிரு பாட்டியல் 53

## பருவநிலையைக் காட்டும்  தானப் பாகுபாடு
# உயிர்-குறில் எழுத்துகள் பால பருவம், 
#உயிர்-நெடில் எழுத்துகள் குமர பருவம், 
# உயிர்மெய் எழுத்துகள் அரசு பருவம், 
#ஐ, ஔ உயிரும், இவை ஏறிய உயிர்மெய்யும் ஆகிய எழுத்துகள் மூப்புப் பருவம், 
# குற்றியலிகரம், குற்றியலுகரம் ஆகிய ஆகிய எழுத்துகள் மரணப் பருவம் 
இப்படி ஐந்து பருவங்கள். 
;மேலும் பாகுபாடு 
#நட்பு எழுத்துகள்: பால, குமர, அரச நிலை எழுத்துகள்
#உதாசீன எழுத்துகள் : மூப்புநிலை எழுத்துகள்
#பகை எழுத்துகள்: மரணநிலை எழுத்துகள்

## கன்னல் பாகுபாடு
கிழக்கில் பரிதி, மேற்கில் வருணன், தெற்கில் எமன், வடக்கில் சோமன், நடுவில் பிரமன் எனத் தெய்வ நிலைகளைக் கொள்வர். 
:அ வளர்க்கும் எழுத்து
:இ இன்ப எழுத்து
:உ இயங்கும் எழுத்து
:எ உறங்கவைக்கும் எழுத்து
:ஒ சாகச் செய்யும் துஞ்சல் எழுத்து

## புள் பாகுபாடு
:அ வல்லூறு என்னும் கழுகு
:இ ஆந்தை
:உ வலியான் என்னும் கழுகு
:எ குருகு
:ஒ மயில்

## நாள் பாகுபாடு
அசுவனி, பரணி முதலான 27 நாட்களுக்கும் உரிய எழுத்துகள் இவையிவை எனப் பகுத்துக் காட்டப்பட்டு அந்தந்த நாளில் பிறந்தவர்களுக்கு உரிய எழுத்தில் தோடங்கிப் பாடல்கள் பாடவேண்டுமாம். 
*மங்கலச் சொல்லில் தொடங்கின் இவை பார்க்கவேண்டியது இல்லையாம்

## அடிக்குறிப்புகள்

பகுப்பு:எழுத்திலக்கணம்
ஏய் (கணினி வைரஸ்)

**ஏய்** நச்சுநிரல் .exe கோப்புக்களைப் பாதிக்கும். இவ் நச்சுநிரல் கணினி நினைவகத்தில் ஏற்றப்பட்டு கணினியின் இயக்கத்தில் பாதிப்பை ஏற்படுத்தும். இது எல்லா .exe கோப்புக்களையும் பாதிப்பதில்லை. மாறாக டாஸ் கோப்புக்களை இலகுவாகப் பாதிக்கும். ஏய் தேவையற்ற குப்பை பைட்டுக்களை குறித்த கோப்பின் முடிவில் இணைத்துவிடும். ஏய் நச்சுநிரல் குறைந்தளவு ஆபத்தானதாகக் கருதப்படுகிறது.

## உசாத்துணை

பகுப்பு:கணினி நச்சுநிரல்
புது வாயில்

**புது வாயில்**  *Bāb ij-Jdïd*) ( *HaSha'ar HeChadash*) எருசலேம் பழைய நகரைச் சுற்றி கட்டப்பட்டிருக்கும் சுவரின் புதிய வாயிலாகும். இது கிறிஸ்தவப் பகுதிக்கும் புதிய அயலவர்களுக்கும் சுவரின் வெளியே செல்வதற்கான நேரடிப் பாவனைக்காக 1889 இல் கட்டப்பட்டது. மேல் வளைவு வாயில் கொத்தள கல்வேலையால் அலங்கரிக்கப்பட்டுள்ளது. இப்புது வாயில் கடல் மட்டத்திலிருந்து 790 மீட்டருக்கு மேல், தற்போதைய சுவற்றின் உச்சியில் கட்டப்பட்டுள்ளது.

## உசாத்துணை

பகுப்பு:எருசலேம் பழைய நகர வாயில்கள்
அழகர் மலைக் கல்வெட்டுகள்

**அழகர் மலைக் கல்வெட்டுகள்** என்பது மதுரை அருகிலுள்ள அழகர் மலையில் காணப்படும் கல்வெட்டுகளின் தொகுதியாகும். இதுவரைக்கும் கி.மு. முதல் நூற்றாண்டு தமிழ் பிராமி கல்வெட்டுகள் முதல் கி.பி. பத்தாம் நூற்றாண்டு வட்டெழுத்துக்கள் வரையிலும் இடம்பெற்ற 12 கல்வெட்டுக்கள் கண்டறியப்பட்டுளன.

## 12 கல்வெட்டு வரிகள்
# மதிரை பொன் கொல்வன் அதன் அதன் 
# அனாகன் த
# மத்திரைகே உபு வாணிகன் வியக்கன் கணதிகன் 
# கணக அதன் மகன் அதன் அதன் 
# சபமிதா  இன பமித்தி
# பாணித வாணிகன் நெடுமலன் 
# கொழு வணிகன் எள சந்தன் 
# (ஞ்)சி கழுமாற நதன் தாரஅணிஇ கொடுபிதஅவன் 
# தன்ம(ன்) கஸபன் அவ்(விரு) அ அர்உம் குடுபிதோ 
# வெண்ப(ளி) இ அறுவை வணிகன் எளஅ அடன் 
# தியன் சந்தன் 
# கணிநாகன் கணிநதன் இருவர் அமகல் 

## மூலம்
* http://groups.google.com/group/mintamil/msg/1d1ef4596121a00d

பகுப்பு:தமிழ் பிராமிக் கல்வெட்டுகள்
பகுப்பு:இந்தியக் கல்வெட்டுகள்
கபிலர் (பாட்டியல் புலவர்)

**[[கபிலர்]]** என்னும் பெயர் கொண்ட புலவர்களில் பாட்டியல் பாடிய கபிலர் இவர்.

பாட்டியல் என்னும் நூல் வகையானது பொதுவாக மூன்று வகையான செய்திகளைக் கூறும். புலம் எனத் தொல்காப்பியப் பாயிரம் கூறும் இலக்கம் மொழியை அறிவியல் பார்வையில் அணுகும். முன்னோர் பாடல்களில் அமைந்துகிடக்கும் மரபுநெறியைப் புலப்படுத்தும். தொல்காப்பியம், நன்னூல், இறையனார் களவியல், புறப்பொருள் வெண்பாமாலை, நம்பி அகப்பொருள் முதலானவை புலனெறி இலக்கணங்கள். பாட்டியல் இலக்கண நூல்கள் எழுத்து, சொல், நூல் எனப் பகுத்துக்கொண்டு வேறு வகையில் அணுகும். ஐங்குறு நூறு என்னும் நூல் ஐந்து அகத்திணை மேல் ஐந்து புவலர்கள் பாடிய பாடல்களின் தொகுப்பு. பதிற்றுப்பத்து 10 அரசர்களைப் 10 புலவர்கள் 10, 10 பாடல்களாகப் பாடிய பாடல்களின் தொகுப்பு. இவை இலக்கியப் பாடல்களின் தொகுப்பு. அவற்றைப் போல, பன்னிரு பாட்டியல் என்னும் நூலும் ஒரு தொகைநூல். இதில் முன்னோர் 15 பேர் பாடிய இலக்கணப் பாடல்கள் தொகுக்கப்பட்டுள்ளன.

இந்த 15 பாட்டியல் புலவர்களில் ஒருவர் கபிலர். இவர் பாடிய நூலிலிருந்து 24 நூற்பாக்கள் பன்னிரு பாட்டியலில் இடம் பெற்றுள்ளன. பாட்டியல் புலவர்களாக விளங்கிய கபில,பரணர் "ஆக்கவும் கெடவும் பாட வல்லவர்கள்" என யாப்பருங்கல விருத்தியுரை கூறுகிறது.

பகுப்பு:தமிழ்ப் புலவர்கள்
தெற்குச் சுவர்

**தெற்குச் சுவர்** கோவில் மலையின் தெற்கு மூலையிலுள்ள சுவரும், எருசலேமின் முன்னைய இரண்டாம் கோவிலின் தெற்குப் பக்கச் சுவருமாகும். இது முதலாம் ஹெரொட் காலத்தில் கோவில் மலை மேடை விரிவாக்கத்தின்போது கட்டப்பட்டது.

## கட்டுமானம்
தெற்குச் சுவர் 992 அடி நீளமானது. ஏரோதின் கோயில் மலை தென் விரிவாக்கம் ஒலிவ மலையிலிருந்து பார்க்கும்போது தெளிவாகத் தெரியக்கூடியது." ஏரோதின் அரச அரண்மனை இதன் தென் விரிவாக்கலின் அமைந்திருந்தது. இப் பெரும் தொடர் சுவர், ஒன்றையொன்று நோக்கிய கற்பாளங்கள் விளிம்புடன் நகர்த்தப்பட்டு, புடைப்பு விளிம்பைச் சுற்றி மேலே 3/8" உயர்த்தப்பட்டு, எருசலேம் கற்களின் பெரும் பாளங்களினால் கட்டப்பட்டுள்ளது. பூச்சு வேலையற்ற பாளங்கள் மிகவும் நன்றாக பொருத்தப்பட்டு, கத்தியின் கூர் இடைவெளிகளில் உட்செல்ல முடியாதவாறு காணப்படுகின்றது.

## உசாத்துணை

## இவற்றையும் பார்க்கவும்
*எருசலேமின் சுவர்கள்
*மேற்குச் சுவர்

பகுப்பு:யூதப் புனித இடங்கள்
பகுப்பு:கோவில் மலை
கபிலர்

காலப் பாதையில் **கபிலர்** என்னும் பெயரைத் தாங்கிய புலவர்கள் பலர் வாழ்ந்தனர். அவர்களைப் பற்றிய செய்திகள் உள்ள பக்கங்களுக்கு வழிநடத்துவதே இந்தத் தொகுப்புக் கட்டுரை: 
* கபிலர் (சாங்கியம்)
* கபிலர் (சங்ககாலம்)
* கபிலர் (இன்னா நாற்பது பாடியவர்)
* கபிலர் (பாட்டியல் புலவர்)
* கபிலர் (திருவள்ளுவமாலைப் பாடல்)
* கபிலதேவ நாயனார்
* கபிலரகவல்
* கபிலர் குன்று
அடைமொழியிடன் கூடிய கபிலர்
* தொல்கபிலர்

இவற்றையும் காண்க.
* கபிலநெடுநகர்
* கபிலை கண்ணிய வேள்வி நிலை
* கபிலன் - திரைப்படப் பாடலாசிரியர், கவிஞர்
* கபிலன் பதிப்பகம்
* கபிலன் வைரமுத்து - பாடலாசிரியர், வசன எழுத்தாளர்
குமண தேசிய வனம்

**குமண தேசிய வனப்பகுதி** அம்பாறை மாவட்டத்தின் பாணமை பிரதேசத்தில்  அமைந்துள்ளது. குமண வனப் பகுதி யால விலங்குகள் சரணாலயத்தின் ஒரு எல்லையாக காணப்படுகிறது. இங்கு ஓடிக்கொண்டிருக்கும் கும்புகங் ஓயா எனும் ஆற்றின் ஒரு கரையானது குமண வன பகுதி அமைந்துள்ள அம்பாறை மாவட்டத்தின் நிருவாக பகுதிக்குள்ளும், மறுகரை அம்பாந்தோட்டை மாவட்ட நிருவாகத்துக்குள்ளும் அடங்குகின்றமை சிறப்பம்சமாகும்.

யால தேசிய வனத்தின் தொடர்ச்சியாக குமண காணப்பட்டது. முன்பு குமண **யால கிழக்கு தேசிய வனம்** என அழைக்கப்பட்டது. பின்னர் தற்போதைய பெயரை 5 செப்தம்பர் 2006 அன்று பெற்றுக் கொண்டது.

## இவற்றையும் பார்க்க
*இலங்கையின் பாதுகாக்கப்படும் பிரதேசங்கள்

## மேற்கோள்கள்

பகுப்பு:இலங்கையின் தேசியப் பூங்காக்கள்
பகுப்பு:இலங்கைக் காடுகள்
பகுப்பு:அம்பாறை மாவட்டம்
பறக்கும் மீன்கள்

பறக்கும் மீன்கள் உலகம் முழுவதும் காணப்பட்டாலும் குறிப்பாக அட்லாண்டிக், பசிபிக், இந்தியப் பெருங்கடல்களின் சூடான வெப்பமண்டல மற்றும் துணை வெப்பமண்டல கடல் பகுதியில்  வசிக்கின்றன. இவை ஒழுங்குபடுத்தப்பட்ட நீர்மூழ்கி கப்பல் வடிவத்தில் இருக்கும். மேற்பரப்பை உடைக்கவும் நீருக்கடியில் வேகத்தை அதிகரிக்கவும், மேலும் அவற்றின் பெரிய, இறக்கைப் போன்ற இடுப்புத் துடுப்புகள் அவர்களுக்கு காற்றில் பறக்க உதவுகிறது.

பறக்கும் மீனினம் பல உண்டு. அவைகள் தங்களை இரையாக்கி கொள்ள வரும் மற்ற கடல் உயிரினங்களில் இருந்து தப்பிக்க, பறக்கும் திறன் பெற்றிருக்காலாம் என்று கருதப்படுகிறது. பிளாங்டன் உள்ளிட்ட மீன்கள் உணவுக்காக  பறக்கும். பறக்கும் மீன் துடுப்புகள் எல்லாம் மேல் மடல்களைக் காட்டிலும் நீண்ட கீழ் மடல் கிளைவிட்ட வால்களில் இருக்கிறது. பல இனங்கள் இடுப்பு துடுப்புகள் பெரியதாக   இருக்கும் இவை நான்கு இறகு பறக்கும் மீன் எனப்படும்.

ஒரு மணி நேரத்திற்கு 37 மைல் (60 கிலோமீட்டர்) பறக்கிறது. பறக்கும் மீன் நீரினுள் இருக்கையில் தன் இறக்கை போன்ற துடுப்பை, உடலோடு ஒட்டியவாறு சுருக்கி வைத்திருக்கும். வேகமாகச் செல்ல நினைக்கையில், நீரினுள் இருக்கும் போதே பறப்பதற்கு முன் ஓடுதளத்தில், ஓடும் விமானம் போல் வேகமெடுத்து, நீரின் மேற்பறப்பை நோக்கி நீந்தி வந்து, நீர்பரப்பை அடைந்ததும் தன் பக்கத்துடுப்புகளை முழுவதும் விரித்துத் துள்ளித் தாவும். பெரிய விசை நீருக்கடியில் பெறுவதன் மூலம் மேல்நோக்கி  நான்கு இறகு பறக்கும் மீன் மேற்பரப்பை உடைக்கிறது சில நேரங்களில் 4 அடி (1.2 மீட்டர்) அதிகமான உயரங்களை அடைந்து 655 அடி (200 மீட்டர்) வரை, நீண்ட தூரம்  காற்றில் பறக்கிறது.
## மேற்கோள்கள்

பகுப்பு:மீன்கள்
பகுப்பு:பறக்கும் விலங்குகள்
கடல் விசிறி

**கடல் விசிறி** என்பது கடலின் அடியில் மட்டுமே வாழும் உயிரினமாகும். இவை ஒரே இடத்தில் நின்று வளரும் தன்மை கொண்டவை. சல்லடை போல தோற்றம் கொண்ட இந்த உயிரினம், நீர் வழியே கடந்து செல்லும் சிறிய உயிரினங்களை உண்டு வாழும். சல்லடை வழியே வடிகட்டி உண்பது இதன் தனிச்சிறப்பு. ஆண்டுக்கு ஒரு செ.மீ., குறைவான வளர்ச்சியே இவற்றுக்கு உண்டு. இவற்றின் உருவ அமைப்பை பார்க்கும் வளர்ச்சியை பெற குறைந்தது 15 ஆண்டுகள் ஆகும். இதனால் இவை நீண்ட நாள் வளரும் உயிரினமாகிறது. கடலின் அடியில் இருக்கும் இதன் உருவ அமைப்பு மீன் உற்பத்தி, நண்டு, சிப்பிகள் இனப்பெருக்கத்துக்கு பேருதவியாக உள்ளது. கடல் அடியில் கலங்கம் ஏற்படாமல் இருக்க "கடல் விசிறி'கள் பங்கு முக்கியமானதாகும்.

பவளப்பாறையை யொட்டிய பகுதியில் தான் இவை காணப்படும். இவற்றின் மருத்துவ குணம் குறித்து பல்வேறு ஆய்வுகள் தற்போதும் நடந்து வருகிறது. மிருதுவான இவை மடிவலைகளில் பெரும்பாலும் சிக்கிவிடுகின்றன. தொடர்ந்து அழிந்து வரும் இந்த இனத்தின் வகை தற்போது 20க்கும் குறைவாகவே மன்னார் வளைகுடாவில் உள்ளன.

## மேற்கோள்கள்

பகுப்பு:உயிரினங்கள்
இந்திய எலி நண்டு

**இந்திய எலி நண்டு** (*Emerita asiastica*) என்பது எலி நண்டு பேரினத்தைச் சேர்ந்த நண்டு இனம் ஆகும். இவை கடற்கரையோரம் உள்ள மணலில் வளை தோண்டி மறைந்து வாழ்கின்றன. இதற்கு ஐந்து இணை கால்கள் இருந்தாலும், நண்டுகளைப் போல் வெட்டுக் கொடுக்குகள் இல்லை. இவை பக்கவாட்டில் நகராது. பின்னோக்கி நகரும் தன்மை கொண்டவை.

கடற்பறவைகளிடம் இருந்து தப்பிக்க, அலை அடிக்கும் அரிப்பள்ளம் அருகே எலி நண்டுகள் வலை தோண்டி மறைந்து கொண்டு வாழும். இந்த எலி நண்டுகளுக்கு இரண்டு நீண்ட உணர்வு தண்டுகள் முகப் பகுதியில் உள்ளன. கடல் நீர் ஏற்றத்தையும் வற்றலையும் தெரிந்து கொள்ள இந்த உணர்வு தண்டுகள் உதவுகின்றன. மற்ற நண்டுகளைப் போல் இதன் ஓடுகள் தோலுரிக்கும் தன்மை உடையது.

இவற்றில் ஆண், பெண் என்று உண்டு. சில ஆண் எலி நண்டுகள் ஓட்டின் அளவு 3.5 மி.மீட்டர் ஆகும். வளர்ந்த பிறகு, ஆண் தன்மை மறைந்து, பெண் இனமாக மாறும். அதே நேரத்தில், அது முழு வளர்ச்சி பெற்ற பெண்ணாகவும் இருக்காது. பின்பக்க பகுதியில் சினை முட்டைகள் காணப்படும். கடல் அலை கரையைத் தொட்டு திரும்பும் நேரத்தில், கடல் நீரிலுள்ள மிதவை உயிர் பொருள், மற்றும் சிறு உயிரிகளை உண்டு இவை உயிர் வாழும். மீனவர்கள் தூண்டில்களில் மீன் பிடிக்க இரையாக எலி நண்டுகளைப் பயன்படுத்துகின்றனர்.

## மேற்கோள்கள்

பகுப்பு:நண்டுகள்
பகுப்பு:கடல்வாழ் உயிரினங்கள்
மூக்கன் (பறவை)

**மூக்கன்** அல்லது **பேருள்ளான்** எனப்படும் **காட்விட்** (*Godvit*) என்னும் பறவை *லிமோசா* (*limosa*) இனத்தைச் சேர்ந்தது. இவை இடைவிடாது தொடர்ந்து எட்டு நாட்கள் வரை பறக்கும். ஓய்வெடுப்பதற்கோ, உணவு உட்கொள்வதற்கோ ஒருமுறை கூட பயணத்தை முறிப்பதில்லை. ஒரு மணி நேரத்துக்கு ஒருமுறை தனது உடல் எடையில் 0.41 சதவீதம் அளவு உணவைக் கிரகித்துக் கொண்டு புயல் வேகத்தில் பயணத்தை மேற்கொள்கிறது. 

ஒவ்வொரு இலையுதிர்க் காலத்திலும் அலாஸ்காவில் இருந்து நியூசிலாந்துக்கு எட்டு நாள் பயணத்தை மேற்கொள்கிறது காட்விட் பறவை. வசந்த காலம் வந்ததும் மறுபடி நியூசிலாந்தில் இருந்து அலாஸ்காவுக்கு 11 ஆயிரம் கிலோமீட்டர் பயணத்தை மேற்கொள்கிறது. மற்ற பறவைகளுடன் ஒப்பிடும்போது இவை பறப்பதற்குக் குறைவான சக்தியையே பயன்படுத்துகின்றன. காட்விட்' பறவைக்குச் சக்தியை அளிப்பது கொழுப்பும், புரதமும்தான். காற்றின் எதிர்ப்பைக் குறைக்கும் **ஏரோடைனமிக்** உடல் அமைப்பும் உதவுகிறது.

## மேற்கோள்கள்

பகுப்பு:பறவைகள்
பகுப்பு:உள்ளான்கள்
ஏரோது வாயில்

**ஏரோது வாயில்** ( *பூக்களின் வாயில்*, ) எருசலேம் பழைய நகர் சுவரிலுள்ள ஓர் வாயில். இது கடல் மட்டத்திலிருந்து 755 மீட்டர் உயரத்திலுள்ளது. முஸ்லிம் பகுதியை .இணைக்கும் இது, தமஸ்கு வாயிலுக்கு அருகாமையிலுள்ளது.

## உசாத்துணை

பகுப்பு:எருசலேம் பழைய நகர வாயில்கள்
தமஸ்கு வாயில்

**தமஸ்கு வாயில்** ( *திமாஸ்க்*) அல்லது **தமஸ்கசு வாயில்** (*Damascus Gate*) என்பது எருசலேம் பழைய நகருக்கான பிரதான நுழைவாயில் ஆகும். இது நபுலஸ் எனும் இடத்திற்கு செல்லும் நெடுஞ்சாலையில் நகரின் வடமேற்கில் சுவரில் அமைந்துள்ளது.

## உசாத்துணை

## வெளி இணைப்புகள்
*HD Virtual Tour of the Damascus Gate - December 2007 
*Holy Land Photos:"Damascus Gate"
*Israel Antiquities Authority

பகுப்பு:எருசலேம் பழைய நகர வாயில்கள்
ஒருதானி

**ஒருதானி** (One Man Army) என்பது ஒரு தானைக்கூரிய (படை) அனைத்து செயல்களையும் ஒருவனே படையின் உதவியிலாமல் செய்வதாகும். இந்த செயல்கள் இலக்கியங்களிலும், நாடகம் மற்றும் திரைப்படங்களிலும், கடவுள், தொன்மம் மற்றும் புராணங்களிலும் அதிகம் காணப்படுகிறது.

## எடுத்துக்காட்டு
தலையாலங்கானத்துச் செருவென்ற பாண்டியன் நெடுஞ்செழியன் என்ற பாண்டியர் மன்னன் இளவயதிலேயே தன்னை எதிர்த்து வந்த இரு பெரும் வேந்தர் மட்டும் ஐங்குறு வேளிர் ஆகியோரின் சேனைகள் கொண்ட எழுவர் கூட்டணியை ஒருதான் ஆகிப்பொருது வென்றான். 

பகுப்பு:தமிழர் போரியல்
பகுப்பு:போரியல்
சிங்க வாயில்

**சிங்க வாயில்** ( Sha'ar Ha'Arayot, , எருசலேம் பழைய நகர் சுவரிலுள்ள திறக்கப்பட்டிருக்கும் ஏழு வாயில்களில் ஓன்று. இது புனித ஸ்தேவான் வாயில் எனவும் ஆட்டுமந்தை வாயில் எனவும் அழைக்கப்படும்.

## உசாத்துணை

## வெளியிணைப்புகள்
* The Old City Gates:  www.jewishvirtuallibrary.org 

பகுப்பு:எருசலேம் பழைய நகர வாயில்கள்
தங்க வாயில்

**தங்க வாயில்** கிறிஸ்தவ இலக்கியங்களில் காணப்படும் பெயரும், எருசலேம் பழைய நகரில் உள்ள பழைய வாயில்களில் ஒன்றுமாகும். யூத பாரம்பரியத்தின்படி, செக்கீனா (שכינה) (புனிதப் பிரசன்னம்) இவ்வாயில் வழியாக வெளிப்பட்டது. இது மீண்டும் மெசியா (மீட்பர்) வரும்போது (எசேக்கியேல் 44:1–3) ஏற்பட்டு, தற்போதுள்ள வாயில் நீக்கப்பட்டு புதிய வாயில் உருவாகும். இதனால்தான் இவ்விடத்திலிருந்த முன்னைய வாயிலில் யூதர்கள் இரக்கத்திற்காக வழிபட்டார்கள்.

## உசாத்துணை

பகுப்பு:எருசலேம் பழைய நகர வாயில்கள்
பாம்புத் தாரா

**பாம்புத் தாரா** அல்லது **வழுவாங்கி** (பேரினம்: *Anhinga* அன்கின்கா) நீர் நிலைகளில் வாழக்கூடிய ஒரு பறவை இனமாகும். **நெடுங்கழுத்தன்** என்றும் **நெடுங்கிளாத்தி** என்றும் அழைக்கப்படுகிறது. இப் பறவையை ஆங்கிலத்தில் டார்டர் (*Darter*) என்று அழைப்பார்கள். இந்தப் பறவையின் பிரதான உணவு மீன்கள் ஆகும். இப்பறவை மீன் பிடிப்பததற்கும் மீன் கொத்தி, கொக்கு, நாரை போன்ற மற்ற மீனுண்டு வாழும் பறவைகள் மீன் பிடிப்பதற்கும் ஒரு வித்தியாசம் உண்டு. மற்ற பறவைகள் மரக் கிளைகளிலோ அல்லது ஆகாயத்தில் பறந்தபடி இருந்து கொண்டோ நீரின் மேல் பரப்பிற்கு வரும் மீன்களைக் கொத்திப் பிடிக்கும். ஆனால் இந்தப் பறவையோ தண்ணீரில் தலையை மட்டும் வெளியே நீட்டிக் கொண்டு நீந்திக் கொண்டிருக்கும். அப்போது எதிர்ப்படும் மீனைப் பிடித்து தண்ணீரில் இருந்த படியே உண்ணும். இது தன் முழு உடலையும் நீருள் வைத்துக் கொண்டு நீந்தும்போது பாம்பு நீரில் நீந்திச் செல்வது போலவே தோன்றும். இப்பறவைக்கு **பாம்புத் தாரா** எனப் பெயர் வரக் காரணமும் இதுவே.

மீன் ஒன்றைப் பிடித்த உடன் கழுத்தை மட்டும் நீருக்கு வெளியே நீட்டி அந்த மீனின் தலை முதலில் வாயுள்ளே செல்லும்படி தூக்கிப் போட்டு பிடித்து பின் விழுங்கும். மற்ற நீர் வாழ் பறவைகள் தண்ணீரில் இருக்கும்போது அவற்றின் உடல் நீரில் மூழ்கிடாது மிதந்திடும். அவற்றின் சிறகுகளில் தண்ணீர் ஒட்டாது. காரணம் அவற்றின் சிறகுகளில் ஒரு வகை எண்ணெய்ப் பசை இருக்கும். தவிரவும் சிறகுகளுக்கிடையே இருக்கும் காற்று அப்பறவைகளை மிதக்கச் செய்யும். ஆனால் பாம்புத் தாராவின் சிறகுகளில் அந்த எண்ணெய்ப் பசை இல்லாதலால் தண்ணீர் சுலபமாக ஒட்டிக் கொண்டு, பளுவாக்கி, அதன் உடலை நீருக்கடியில் கொண்டு செல்லும்.

பாம்புத் தாரா தன் இனப் பெருக்கக் காலத்தில் நீர் நிலைகள் அருகேயுள்ள, மரக் கிளைகளில் குச்சி, சுள்ளிகளைக் கொண்டு கூடு கட்டி வாழும்.

வழுவாங்கி, நெய்காக்கை ஆகியவை இதன் வேறு பெயர்கள்.

## உசாத்துணை

பகுப்பு:பறவைகள்
பகுப்பு:இந்தியப் பறவைகள்
பகுப்பு:தமிழ்நாட்டில் காணப்படும் பறவைகள்
தேசிய நெடுஞ்சாலை 65 (இந்தியா)

**தேசிய நெடுஞ்சாலை 65** அல்லது **தேநெ 65** என்பது,  இந்தியாவின் அரியானா மாநிலத்தின் அம்பாலா என்னும் இடத்தையும், ராஜஸ்தானில் உள்ள பாலி நகரையும் இணைக்கும் தேசிய நெடுஞ்சாலை ஆகும். என்எச் 65 இன் 690 கி.மீ. மொத்த தூரத்தில் 240 கி.மீ. அரியானாவிலும். 450 கி.மீ. ராஜஸ்தானிலும் உள்ளது.

## மேலும் பார்க்க
* List of National Highways in India (by Highway Number)
* List of National Highways in India
* National Highways Development Project

## மேற்கோள்கள்

## புற இணைப்புகள்
* http://www.mapsofindia.com/driving-directions-maps/nh65-driving-directions-map.html Route map of NH 65
* http://www.mapsofindia.com/maps/india/national-highway.htm NH network map of India

பகுப்பு:இந்திய தேசிய நெடுஞ்சாலைகள்
சீயோன் வாயில்

**சீயோன் வாயில்** (, *ஸார் சையோன்*, அரபு: *பப் சக்யூன்*) என்பது எருசலேம் பழைய நகர் சுவரிலுள்ள எட்டு வாயில்களில் ஓன்று. இது அராபியில் யூதப் பிரிவிலுள்ள வாயில் மற்றும் தீர்க்கதரிசி தாவீது வாயில் எனவும் அழைக்கப்படும்.

## உசாத்துணை

பகுப்பு:எருசலேம் பழைய நகர வாயில்கள்
யோப்பா வாயில்

**யோப்பா வாயில்** (, *ஸார் யஃபோ*; , "நண்பனின் வாயில்"; "தாவீதின் மன்றாட்டுச் சுவர் வாயில்";**தாவீதின் வாயில்**) என்பது எருசலேம் பழைய நகர் வரலாற்றுச் சுவரிலுள்ள கல்லாலான பெரும் நுழைவாயில் ஆகும். இது எருசலேம் பழைய நகர் சுவரிலுள்ள எட்டு வாயில்களில் ஓன்று. இந்த வாயில்மட்டுமே சுவற்றுக்கு செங்குத்தாக அமைக்கப்பட்டுள்ளது. யாரும் எளிதில் நுழையாமல் தடுப்பதற்கான ஓர் உத்தியாக இப்படி அமைக்கப்பட்டிருக்கலாம். அல்லது யோப்பா துறைமுகத்தில் இருந்து இறங்கி வருபவர்கள் வரும் சாலைக்கு வசதியாக இவ்வாறு அமைக்கப்பட்டிருக்கலாம்.

## பெயர்கள்
யோப்பா வாயில், யோப்பா சாலை ஆகிய இரண்டும் யோப்பா துறைமுகத்தில் இருந்தே இப்பெயர்களைப் பெற்றன. இத்துறைமுகத்தில் இருந்துதான் தீர்க்கதரிசி ஜோனா தமது கடல் பயணத்தைத் தொடங்கினார்.

## தொகுப்பு

File:David tower wall jeruslaem old city efi elian.JPG|டேவிட் / சிட்டாடல் ஒரு கோபுரம்
File:Jaffa Gate Jerusalem 03.JPG|இஸ்ரேல் கிலோமீட்டர் ஜீரோ
File:Migdal david008.jpg|பெவிலியன்
File:Jerusalem Jaffa Gate-19th-clock.jpg|கடிகாரக் கோபுரம்
File:Jaffa Gate from Outside. Jerusalem.jpg|துருக்கிய-ஒட்டோமான் நீர் வசதி


## உசாத்துணை

## வெளியிணைப்புகள்

## கணினியூடான பயணம்
*யோப்பா வாயில் கணினியூடான பயணம் 

பகுப்பு:எருசலேம் பழைய நகர வாயில்கள்
தெலுங்குத் திரைப்படத்துறை

**தெலுங்கு திரைப்படத்துறை** அல்லது **டோலிவுட்** என்பது இந்திய நாட்டில் ஆந்திரப் பிரதேசம் மற்றும் தெலங்காணா மாநிலங்களில் பரவலாக பேசப்படும் தெலுங்கு மொழித் திரைப்படத்துறை ஆகும். இது தெலங்காணாவை தலைநகராகிய ஐதராபாத்தை மையமாகக் கொண்டு இயங்கி வருகிறது. இது இந்தியத் திரைப்படத்துறையில் பெரிய மூன்று திரைத்துறையில் இதுவும் ஒன்றாகும். இந்த திரைத்துறை 2017 ஆம் ஆண்டில் 294 திரைப்படங்களைத் தயாரித்தது மற்றும் 2013 ஆம் ஆண்டில் இந்திய பாக்ஸ் ஆபிஸ் வருவாயில் 17% பங்கை வகித்தது.

முதல் பேசும்படமானது தமிழ் மற்றும் தெலுங்கு மொழிகளில் இயக்குநர் எச்.எம் ரெட்டி இயக்கத்தில் காளிதாஸ் என்ற திரைப்படம் இரு மொழிகளிலும் 31 அக்டோபர் 1931 அன்று வெளியிடப்பட்டது. முதல் முழு நீள தெலுங்கு மொழி திரைப்படமான *பக்த பிரஹ்லதா* என்ற திரைப்படம் 6 பிப்ரவரி 1932 அன்று வெளியிடப்பட்டது. பாதாள பைரவி (1951), மல்லிஸ்வரி (1951), தேவதாஸ் (1953), மாயா பஜார் (1957), நார்த்தனாசலா (1963), மரோசரித்ரா (1978), மாபூமி (1979), சங்கராபரணம் (1980), சலங்கை ஒலி (1983), சிவா (1989) போன்ற தெலுங்கு மொழித் திரைப்படங்கள் சிறந்த 100 இந்திய திரைப்படங்களில் சிஎன்என்-ஐபிஎன் இல் காட்சிப்படுத்தப்பட்டுள்ளது.

இது 1948இல் சென்னையில் நிறுவப்பட்டது. பின்னாளில் ஐதராபாத்துக்கு மாற்றப்பட்டது. மொழிபெயர்க்கப்பட்ட இந்தி, தமிழ், மலையாள மொழித் திரைப்படங்கள், தெலுங்குத் திரைப்படங்களை விடவும் அதிக வெற்றி பெறுவதால், ஆந்திர மாநில அரசு பிற மொழிப் படங்களுக்கு வரியை அதிகப்படுத்தியுள்ளது.

இயக்குநர் இராஜமௌலி இயக்கிய பாகுபலி மற்றும் பாகுபலி 2 போன்ற திரைப்படங்கள் தெலுங்கு திரைப்படத்துறையில் அதிக பொருள் செலவில் எடுக்கப்பட்ட திரைப்படம் ஆகும். இந்தத் திரைப்படம் தமிழ் மற்றும் தெலுங்கு மொழிகளில் தயாரிக்கப்பட்டது என்பது குறிப்பிடத்தக்கது.

## மேற்கோள்கள்
ஒன்றொழிபொதுச்சொல்

**ஒன்றொழி பொதுச்சொல்** என்பது தொடரில் முன் பின் வரும் சொற்களின் குறிப்பால் ஒரு பாலைத் தவிர்த்து மற்றொரு பாலைக் குறிப்பால்  உணர்த்தும் சொல்லாகும். தமிழில் உயர்திணை, அஃறிணை ஆகிய இரு திணைகளிலும் பொதுவான சொற்கள் உண்டு. தொடரில் முன் பின் வரும் சொற்களின் குறிப்பால் அது குறிக்கும் பாலை நாம் அறியலாம் இவ்வாறு குறிப்பால்   உணர்த்தும் சொல் ஒன்றொழி பொதுச்சொல் எனப்படும்.

## உயர்திணை

 
இத் தொடரில் **மக்கள்** என்னும் சொல் அதனை அடுத்து வரும் *போர்க்களம்* என்ற சொல்லினால் பெண்பாலைத் தவிர்த்து ஆண் பாலை உணர்த்தியது.

## அஃறிணை
         

இத் தொடரில் **மாடு** என்னும் சொல் அதனை அடுத்து வரும் *பால் கறக்கிறது* என்ற தொடரால் ஆண்பாலைத் தவிர்த்து  பெண் பாலை உணர்த்தியது.

பகுப்பு: சொல்லிலக்கணம்
குப்பைமேட்டு வாயில்

**குப்பைமேட்டு வாயில்** எருசலேம் பழைய நகர் சுவரிலுள்ள வாயில்களில் ஓன்றாகும். இது சில்வான் வாயில் எனவும் மொக்ராபி வாயில் () எனவும் அழைக்கப்படும்.

இது கோயில் மலையின் தென்மேற்காகவும், பழைய நகரின் தென்கிழக்கு மூலையிலும் அமைந்துள்ளது.

## உசாத்துணை

## வெளியிணைப்புகள்
* Pictures of the Dung Gate
* Moors site 
* 

பகுப்பு:எருசலேம் பழைய நகர வாயில்கள்
பகுப்பு:மேற்குச் சுவர்
யூதப் பகுதி

thumb|யூதப் பகுதியில் குறுந்தெரு
thumb|250px|யூதப் பகுதி வரைபடம்
**யூதப் பகுதி** (, *HaRova HaYehudi* or the *Rova*, , *Harat al-Yehud*) எருசலேம் பழைய நகரிலுள்ள நான்கு பாரம்பரிய பகுதிகளில் ஒன்று ஆகும்.  116,000 சதுர மீட்டர் பரப்பு சுவர் கொண்ட நகரின் தென்கிழக்குப் பகுதிவரை பரந்து கிடக்கின்றது. தெற்கில் சீயோன் வாயிலுக்கும், மேற்கே ஆர்மேனியப் பகுதிக்கும், வடக்கே சங்கிலி வீதிக்கும், கிழக்கிலுள்ள கோயில் மலை மற்றும் மேற்குச் சுவர் வரை நீண்டு காணப்படுகின்றது.

## குறிப்புகள்

## உசாத்துணை

*

பகுப்பு:எருசலேம்
ஆர்மேனியப் பகுதி

right|thumb|300px|எருசலேத்தில் ஆர்மேனியப் பகுதி
**ஆர்மேனியப் பகுதி** ( *Haykakan t'ağamas*, , ) எருசலேம் பழைய நகரிலுள்ள நான்கு பாரம்பரிய பகுதிகளில் ஒன்று ஆகும். இது நான்கு பகுதிகளில் சிறியதும், குறைந்தளவு சனத் தொகையிணையும் கொண்டுள்ளது.

2001 இல், 2,500 ஆர்மேனியர்கள் எருசலேத்தில் வாழ்ந்தார்கள். அதிகமானோர் புனித ஜேம்ஸ் துறவுமடத்திலுள்ள ஆர்மேனிய பிதாக்கள் இருப்பிடத்ததைச் சுற்றி வாழ்கின்றனர். இதுவே அனேகமான ஆர்மேனியப் பகுதியை கொண்டிருக்கின்றது.

## குறிப்புகள்

## இலக்கியம்
* Kevork Hintlian: *History of The Armenians in The Holy Land*, 2nd edition, Armenian Patriarchate Printing Press, Jerusalem 1989

## வெளி இணைப்புகள்

* Armenian Patriarchate of Jerusalem
* Armenians in the Holy Land site 
* Armenians of Jerusalem at Yahoo Groups 
* Jerusalem Photos Portal - Armenian Quarter
* Armenians in Israel
* Come to discover uniqueness of Armenian Quarter in Jerusalem 

பகுப்பு:எருசலேம்
தொல்காப்பியப் பாயிரம்

**தொல்காப்பியப் பாயிரம்** என்பது தொல்காப்பியத்தின் முன்பகுதியில் ‘சிறப்புப் பாயிரம்’ எனத் தலைப்பிட்டுப் பதிப்பிக்கப்பட்டுள்ள பாடல். இதனைப் பாடியவர் பனம்பாரனார்.

நூலுக்கு முன்னுரையாக அமையும் பகுதி ஒன்றை 13ஆம் நூற்றாண்டில் தோன்றிய நன்னூல் இலக்கணம் பாயிரம் எனக் குறிப்பிடுகிறது. பாயிரம் என்னும் சொல்லே தொல்காப்பியத்திலும், சங்கப்பாடல்களிலும் இல்லை. எனினும் பனம்பாரனார் என்பவர் தொல்காப்பியம் என்னும் நூலைப்பற்றியும், தொல்காப்பியரைப் பற்றியும் எழுதியுள்ள பாடல் ஒன்று தொல்காப்பியத்துக்கு முன் ‘சிறப்புப் பாயிரம்’ எனத் தலைப்பிட்டுப் பதிப்பிக்கப்பட்டுள்ளது.

## பாயிரம் சொல்விளக்கம்

இந்தப் பாடலில் அமைந்துள்ள செய்திகளை உள்ளத்தில் கொண்டு நன்னூல் சிறப்புப் பாயிரம் என்பதற்கு விளக்கம் தருவதைக் காணமுடிகிறது.  கி. பி. ஏழாம் நூற்றாண்டில் தோன்றிய பெருங்கதை என்னும் நூலில் இராசனை என்பவள் பந்தடிக்கத் தொடங்கும்போது இவ்வாறு பந்து அடிக்கப்போகிறேன், இவ்வாறு எண்ணி மதிப்பிடுங்கள் எனப் பாயிரம் கூறிவிட்டுப் பந்தடிக்கத் தொடங்குகிறாள் என வருகிறது. பாய்ந்திருக்கும் செய்தி பாயிரம் எனப்படும. நூலுக்குப் பாயிரம் என்பது நூலில் பாய்ந்து இருக்கும் செய்தி. சிறப்புப் பாயிரம் என்பது சமகாலத்தவர் ஒருவர் நூலை மதிப்பிட்டு உரைக்கும் செய்தியாகும். தொல்காப்பியத்துக்குச் சிறப்புப் பாயிரம் தந்துள்ளவர் பனம்பாரனார். இவர் தொல்காப்பியரின் ஒருசாலை மாணாக்கர்.

## பாயிரம் தரும் செய்திகள்
பனம்பாரனார் தொல்காப்பியத்தைப் பற்றிக் குறிப்பிடும் செய்திகள் இவை.
*தமிழ் கூறும் நல்லுலகம் என்பது வடவேங்கடம், தென்குமரி எல்லைகளுக்கு இடையே பரந்திருக்கும் நாடு.
*இங்கு வழங்கிய மொழி, எழுதப்பட்ட செய்யுள், ஆகியவை தொல்காப்பியத்துக்கும், அவரது முன்னோர் நூலுக்கும் முதல்.
*இந்த முதலானது எழுத்து, சொல், பொருள் என முன்னோரால் பகுத்துக் கூறப்பட்டிருந்தது.
*இவை செந்தமிழின் இயற்கை.
*தொல்காப்பியர் செந்தமிழ் வழங்கிய நிலத்தையும் கருத்தில் கொண்டார்.  
*முன்னோர் நூல்களைத் தேடிக் கண்டறிந்து அவற்றிலுள்ள செய்திகளை முறைப்படுத்தி எண்ணிப் பார்த்தார்.
*அவற்றைப் புலமாகத் தொகுத்தார்.
*இது போக்கு என்னும் குற்றம் இல்லாத பனுவல்-நூல்
*இதனை நிலந்தரு திருவிற் பாண்டியன் புலவர்-அவையில் அரங்கேற்றினார்.
*அப்போது அதங்கோட்டு ஆசான் என்பவர் எழுப்பிய ஐயங்களைப் போக்கினார். இந்த அதங்கோட்டாசான் அறத்தை மட்டும் அழைத்துப் பேசும் நாவினை உடையவர். நான்கு வேதங்களிலும் முதிர்ந்த அறிவினை உடையவர்.
*தமிழ் (ஆரியத்தோடு) மயங்காத எழுத்து முறைமையை அதங்கோட்டு ஆசானுக்கு எடுத்துக் காட்டினார்.
*தொல்காப்பியர் ‘ஐந்திரம்’ என்னும் நூல் நிரம்பியிருந்த அறிவினை உடையவர். (ஐந்திரம் என்பது மயன் என்ற எழுத்தியல், ஓவிய,கட்ட்டிடக் கலை நிபுணரால் எழுதப்பட்ட தமிழ் இலக்கண நூல் என்றும் கூறுவர். ஐந்து திறம் ஆகிய ஐந்திணைகள் பற்றி கூறும் நூல் ஐந்திறம் எனப்பட்டது. பாணினியம் எனும் வடமொழி இலக்கணத்தைப் பின்பற்றி தொல்காப்பியம் இயற்றப்பட்டது எனும் கூற்றுக்கு தக்க ஆதாரம் கிடைக்கவில்லை. 
*இந்தப் புலநூலால் தன்னைத் தொல்காப்பியன் என நிலைநாட்டிக்கொண்டார். இதனால் படிமைக்கோலம் பூண்டிருந்த தொல்காப்பியர் புகழ் பலவாகப் பெருகிற்று, (பல்புகழ் நிறுத்தப் படிமையோன் = தொல்காப்பியர் தம் நூல்படைப்பு அறிவால் தம் பல்வேறு துறை அறிவை உலகில் நிலைநிறுத்தினார் என்பது இதற்குச் சரியான விளக்கமாகும்.)

பகுப்பு:தொல்காப்பியம்
நிலந்தரு திருவிற் பாண்டியன்

‘நிலந்தரு திருவிற் பாண்டியன் அவையத்து’ தொல்காப்பியம் அரங்கேற்றப்பட்டது.  

தலையாலங்கானத்துச் செருவென்ற நெடுஞ்செழியன் ‘நிலம் தந்த பேருதவிப் பொலந்தார் மார்பின் நெடியோன் உம்பல்’  எனக் குறிப்பிடப்படுகிறான். இந்த நெடியோன் இரு பெரு வேந்தரும், வேளிரும் சாயும்படி போரிட்டு நிலம் தந்தவன் 

‘மண் பல தந்த திரு வீழ் பசும்பூண் பாண்டியன்’ என்பவனின் படைத்தலைவனாக விளங்கியவன் நாலை கிழவன் நாகன் 

இவற்றைக் காலக் கண்ணில் நோக்கும்போது தெளிவு ஒன்று பிறக்கும்.
*நிலம் தந்த பாண்டியன் அவையில் தொல்காப்பியம் அரங்கேற்றப்பட்டது (கி. மு. நாலாம் நூற்றாண்டு அளவிலோ அதற்கு முன்னோ)
*நிலம் தந்த நெடியோன் சங்க காலத்தவன். தலையாலங்கானத்துச் செருவென்ற நெடுஞ்செழியனுக்கு உதவியவன். நாகன் இவனது படைத்தலைவன். பசும்பூண் பாண்டியன் எனப் போற்றப்பட்டவன்.

என மதுரைக் காஞ்சியில் குறிப்பிடப்பட்டுள்ளது.
தலைச்சங்க காலத்து இறுதி அரசனாக இருந்திருப்பான் என்று பொதுவாகக் கருதப்படுகின்றது.
## அடிக்குறிப்பு

பகுப்பு:பாண்டிய அரசர்கள்
கிறிஸ்தவப் பகுதி

**கிறிஸ்தவப் பகுதி** ( Ha'Rova Ha'Notzrí,  Harat al-Nasarí) சுவருள்ள எருசலேம் பழைய நகரிலுள்ள நான்கு புராதன பகுதிகளில் ஒன்று ஆகும். யூதப் பகுதி, இசுலாமியப் பகுதி, ஆர்மேனியப் பகுதி ஆகிய ஏனைய மூன்று பகுதிகளாகும். கிறிஸ்தவப் பகுதி பழைய நகர் வடமேல் மூலையில் அமைந்துள்ளது. வடக்கே புதிய வாயில், யோப்பா வாயிலுள்ள பழைய நகரின் மேற்குச் சுவர், தெற்கே யோப்பா - மேற்குச் சுவர் வழி, ஆர்மேனியப் பகுதி மற்றும் யூதப் பகுதி எல்லை, கிழக்கே இசுலாமியப் பகுதி எல்லையான தமஸ்கு வாயில் என நீண்டு செல்கின்றது. கிறிஸ்தவப் பகுதி கிட்டத்தட்ட 40 கிறிஸ்தவ புனித இடங்களைக் கொண்டுள்ளது. அவற்றில் கிறிஸ்தவத்தின் அதி புனித இடங்களில் ஒன்றாகிய திருக்கல்லறைத் தேவாலயம் அங்கு காணப்படுகின்றது.

## குறிப்புகள்

## வெளி இணைப்புகள்

## உசாத்துணை
* David Croyanker' "Jerusalem - an architectural point of view", Keter Publishings, 1996.

பகுப்பு:எருசலேம்
இசுலாமியப் பகுதி

**இசுலாமியப் பகுதி** (; ) எருசலேம் பழைய நகரிலுள்ள நான்கு புராதன பகுதிகளில் ஒன்று ஆகும். இது  பழைய நகரின் வடகிழக்கில் 31 எக்டர் (76 ஏக்கர்) பரப்பை உள்ளடக்கியது. இப்பகுதி பெரியதும், சனத்தொகை கூடியதும், கிழக்கே சிங்க வாயிலிலிருந்தும், தெற்கே கோயில் மலையின் வடக்குச் சுவர் மற்றும் மேற்கே தமஸ்கு வாயில் - மேற்குச் சுவர் வரை பரந்து காணப்படுகின்றது. சிலுவைப் பாதை இப்பகுதியில் ஆரம்பிக்கின்றது. இசுலாமியப் பகுதி சனத்தொகை 22,000 ஆகும்.

## குறிப்புகள்

## வெளி இணைப்புகள்
*HD Virtual Tour of the Muslim Quarter - December 2007 

பகுப்பு:எருசலேம்
கீச்சான்

**கீச்சான்** அல்லது **கசாப்புக்காரன்** (*Shrikes*) என்பது *லனிடே* குடும்ப ஒரு பறவை. இது தனக்குக் கிடைக்கும் ஆகாரத்தை, அதாவது வெட்டுக்கிளி, ஓணான்,சுண்டெலி, சிறுபறவைகள் இவற்றை, வேலமரம் போன்ற ஒரு மரத்தின் நீண்ட முட்களில் குத்தி வைத்துக் கொள்ளும். பின்னர் பசி எடுக்கும்போது நிதானமாக தான் சேகரித்து வைத்த மாமிசத்தை உட்கொள்ளும். வேறு ஏதேனும் ஒரு பறவயோ, விலங்கோ அந்த மரத்தினை நெருங்கினால் அவற்றைத் துரத்தித் துரத்தி விரட்டி அடிக்கும்.

## மேற்கோள்கள்

பகுப்பு:கீச்சான்
தோட்டப் பறவை

**தோட்டப் பறவை** (*Bower bird*)  என்பது டிலோனோரைன்சிடே குடும்பப் பறவை. இந்தப் பறவைகளின் ஆண் பறவைகள் தன் துணையை ஈர்க்க அலங்கார வளைவுகளை உருவாக்கும்.

வருடத்தில் பெரும் பகுதி தனித்தே வாழும். ஆண் பறவைகள் இனப்பெருக்க காலம் வந்த உடன் காட்டில் தகுந்த ஒரிடத்தைத் தேர்ந்தெடுத்து அங்கு நாணல் போன்ற குச்சிகளை சேகரித்து அலங்கார வளைவினைக் கட்டுகிறது. பின் நீலம் அல்லது பச்சை நிறப் பழச் சாற்றினை தன் எச்சிலோடு கலந்து மரப்பட்டைத் துண்டு ஒன்றினால் கட்டிய வளைவிற்கு சாயம் பூசுகிறது. பின்னர் வண்ண வண்ண மலர்கள், சிப்பிகள், மனிதர்கள் குப்பையில் தூக்கி எறியும் வண்ண மிகு கண்ணாடித் துண்டுகள், பிளாஸ்டிக் மூடிகள் போன்றவற்றைக் கொண்டுவந்து வளைவிற்குள்ளும் அதனைச் சுற்றிலுமும் பரப்பி வைக்கிறது. மேடையும் அலங்கார வளைவும் தயாரானபின் ஆண்பறவை தன் குரல் எழுப்பிப் பெண் பறவையை அழைக்கிறது. பெண் வந்து அவற்றைப் பார்க்கும் போது ஆசையும் வெட்கமும் உடலில் கூட ஆண் பறவை பலவிதமான உடல் அசைவுகளைக் காட்டி பெண்ணைக் கவர முயற்சி செய்கிறது. பின் பெண் பறவை கூடு கட்டி முட்டை இட்டுக் குஞ்சு பொரிக்கிறது.

கருநீலத் தோட்டப் பறவை பறவை குயில் போன்ற வண்ணமும் தோற்றமும் கொண்டது. ஆண் பறவை மின்னும் பச்சை கலந்த கரு நீல வண்ணம் கொண்டது. குயிலின் கண்கள் சிவப்பாக இருக்கும். ஆனால் இவற்றின் கரு விழியினைச் சுற்றி ஒரு நீலக் கோடு, கரு விழியிலே கரிய பாப்பாவைச் சுற்றி பச்சை கலந்த பழுப்பு நிறம் காணலாம். பெண் பறவை பெண் குயில் போன்றே புள்ளிகள் கொண்ட பழுப்பு வண்ணத்தில் இருக்கும். பெண்ணின் விழிகள் நீல நிறத்தில் இருக்கும்.

## உசாத்துணை


## மேற்கோள்கள்

பகுப்பு: பறவைகள்
துன்பப் பாதை

**துன்பப் பாதை** அல்லது **பாடுகளின் பாதை** (இலத்தீன்: "Via Dolorosa", "வயா டொலோரோசா") என்பது இயேசு சிலுவையில் அறையப்பட, சிலுவையினை சுமந்து சென்ற, எருசலேம் பழைய நகரிலுள்ள ஓர் இருபக்க வீதியாகும். அந்தோனியா கோட்டையிலிருந்து மேற்கே திருக்கல்லறைத் தேவாலயத்திற்கு வளைந்து செல்லும் பாதை 600 மீட்டர்களைக் (2,000 அடிகள்) கொண்டது. இங்கு கிறிஸ்தவ யாத்திரீகர்கள் கொண்டாடும் இடமாகும். இப்போதுள்ள பாதை முன்பிருந்த பாதைகளை விலக்கி, 18ம் நூற்றாண்டில் உருவாக்கப்பட்டதாகும். இது இன்று ஒன்பது சிலுவைப் பாதைகள் கொண்டு காணப்படுகின்றது. 15ம் நூற்றாண்டிலிருந்து பதினான்கு சிலுவைப் பாதைகள் கொண்டு காணப்பட்டது மீதி ஐந்தும் திருக்கல்லறைத் தேவாலயத்திற்குள் காணப்படுகின்றன.

## குறிப்புகள்

பகுப்பு:எருசலேம்
பகுப்பு:சிலுவைப் பாதை
பரணர் திருவள்ளுவமாலைப் பாடல்

திருவள்ளுவமாலை என்னும் நூல் திருவள்ளுவரின் பெருமைகளையும், திருக்குறளின் பகுப்பமைதிகளையும் போற்றிக் கூறும் ஒரு தொகுப்பு நூல், இதில் உள்ள பாடல்களைப் பாடிய புலவர்கள் பலர் எனக் காட்டப்பட்டுள்ளது.

1050 ஆம் ஆண்டி வாக்கில் ஒரு புலவர் திருவள்ளுவமாலை பாடிப் பல புலவர் பெயரில் பாடல்கள் அடைவாக்கப்பட்டுள்ளன.

பரணர் பெயரில் அடைவாக்கப்பட்டுள்ள பாடல்
:மாலும் குறளாய் வளர்ந்துஇரண்டு மாணடியால்
:ஞாலம் முழுதும் நயந்தளந்தான் - வாலறிவின்
:வள்ளுவரும் தம்குறள்வெண் பாவடியால் வையத்தார்
:உள்ளுவவெல்லாம் அளந்தார் ஓர்ந்து
பாடல் சொல்லும் செய்தி
:திருமால் குறளன் (வாமணன்) உருவில் தோன்றி மூவுலகின் நிலப்பரப்பை இரண்டு தப்படிகளால் அளந்தான். திருவள்ளுவரோ அதே இரண்டு, ஆனால் பாடல் அடிகளால் (முப்பாலால்) உலகத்தாரின் உள்ளங்களை யெல்லாம் அளந்தான்.
* 10 அவதாரக் கதைச் செய்தி

## அடிக்குறிப்பு

பகுப்பு:தமிழ்ப் புலவர்கள்
கபிலர் (திருவள்ளுவமாலைப் பாடல் பாடியவர்)

திருவள்ளுவமாலை என்னும் நூல் திருவள்ளுவரின் பெருமைகளையும், திருக்குறளின் பகுப்பமைதிகளையும் போற்றிக் கூறும் ஒரு தொகுப்பு நூல், இதில் உள்ள பாடல்களைப் பாடிய புலவர்கள் பலர் எனக் காட்டப்பட்டுள்ளது.

1050 ஆம் ஆண்டி வாக்கில் ஒரு புலவர் திருவள்ளுவமாலை பாடிப் பல புலவர் பெயரில் பாடல்கள் அடைவாக்கப்பட்டுள்ளன.

கபிலர் பெயரில் அடைவாக்கப்பட்டுள்ள பாடல்
:தினையளவு போதாச் சிறுபுல் நீர்நீண்ட
:பனையளவு காட்டும் படித்தால் - மனையளகு
:வள்ளைக்கு உறங்கும் வளநாட வள்ளுவனார்
:வெள்ளைக் குறட்பா விரி

பாடல் சொல்லும் செய்தி:

புல்லின் நுனியில் தினை அளவு சிறிதாகத் தேங்கியுள்ள நீர்த்துளி அருகிலுள்ள மிக உயரமான பனைமரத்தை உள்ளடக்கி நிழலாக்கிக் காட்டுவது போலச் சிறிய திருக்குறள் மிகப் பெரிய பொருளை உள்ளடக்கிக் காட்டுகிறது. வீட்டுக்கோழி வள்ளைக் கொடியில் உறங்கும் அளவுக்கு நீர்வளம் மிக்க நாட்டை ஆளும் அரசே! இதை உணர்ந்துகொள்.

## அடிக்குறிப்பு

பகுப்பு:தமிழ்ப் புலவர்கள்
பரணர்

முன்னோரின் பெயரைப் பின்னோர் வைத்துக்கொள்வது மரபு. இந்த வகையில் பரணர் பெயர் தாங்கிய புலவர்கள் காலப் பாதையில் பலர் இருந்தனர்.
* பரணர், சங்ககாலம்
* பரணர், பாட்டியல் புலவர்
* பரணர் திருவள்ளுவமாலைப் பாடல்
* பரணதேவ நாயனார்
அடைமொழியுடன் பரணர்
* நெடுங்கழுத்துப் பரணர்
* வன்பரணர்
* கபிலபரணர் என்னும் வழக்கு
பரணர், பாட்டியல் புலவர்

சிறந்து விளங்கிய பெருமக்களின் பெயரைத் தனக்குப் புனைபெயராக வைத்துக்கொள்வதிலும், தன் மக்களுக்கு இட்டு வழங்குவதிலும் மக்கள் ஆர்வம் காட்டுவது இயல்பே. 
இந்த வகையில் வைத்துக்கொண்ட பெயர்களில் ஒன்று பரணர்
சங்ககாலப் பரணருக்குப் பின்னர் ஒன்பதாம் நூற்றாண்டில் பரணர் என்னும் பெயருடன் விளங்கிய புலவர் ஒருவர் பாட்டியல் நூல் ஒன்றைச் செய்துள்ளார். 
இவரது நூலிலிருந்து எடுக்கப்பட்ட 34 நூற்பாக்கள் பன்னிருபாட்டியல் நூலில் தொகுக்கப்பட்டுள்ளன. 
:எழுத்து 20, 
:சொல் 1, 
:இனம் 13. 
* பிள்ளைத்தமிழ் பற்றி விளக்கமாக எடுத்துரைக்கும் இவர் முடி சூடிய அரசன் மீது பிள்ளைத்தமிழ் பாடக்கூடாது என்கிறார். பன்னிரு பாட்டியல் 178
இவரது நூலுக்கு வழங்கிய வேறு பெயர்கள் 
* பருணர் பாட்டியல்
* வாருணர் பாட்டியல்
## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, 2005
## அடிக்குறிப்பு

பகுப்பு:தமிழ்ப் புலவர்கள்
சில்லை

**தினைக்குருவி** அல்லது **சில்லை** எனப்படும் குருவிகள் சிட்டுக் குருவியை விடச் சிறியது. தேன்சிட்டை விட உருவத்தில் சற்றே பெரியது. ஆங்கிலத்தில் *Munia* என்று அழைப்பர்.

தினைக்குருவிகள் கிட்டத்தட்ட வருடம் முழுவதுமே இனப்பெருக்கம் செய்யும். இவை புல், வைக்கோல் இவற்றைக் கொண்டு பந்து போன்ற கூட்டினை அமைக்கும். பந்துக்குள் நுழைய பக்க வாட்டில் ஒரு வட்ட வடிவ நுழைவாயில் அமைக்கப்பட்டிருக்கும். தானியங்களைத் தின்று வாழும் இந்தப் பறவைகள், கூட்டம் கூட்டமாக வாழும் இயல்பு கொண்டவை.  

நிலக்கரி சுரங்கங்களில் வெடி வைத்துத் தகர்த்த பின் அந்த இடத்தில் ஆட்களுக்கு அபாயம் விளைவிக்கக் கூடிய விஷ வாயு இருக்கிறதா என்று கண்டறிய ஒருவர் ஒரு கூண்டில் தினைக்குருவியை எடுத்துக் கொண்டு முன்னே செல்வார். தினைக்குருவியின் தலை சாய்ந்து உயிர் விட்டாலோ அல்லது உயிர் விடும்போல் தோன்றினாலோ உடனே ஆட்கள் எல்லோரும் பின்வாங்கி விடுவார்கள். இம்முறை ஐம்பதுகளில் பழக்கத்தில் இருந்து வந்தது.

## தினைக்குருவிகளின் வகைகள்
* நெல்லுக் குருவி என்றழைக்கப்படும் கருப்புத் தலை கொண்ட கருந்தலைச் சில்லை (Black-headed munia)
* சிவப்பு ராட்டினம் என்ற பெயர் கொண்ட சிவப்புச் சில்லை  (Red munia),
* பொரி ராட்டினம் என்றழைக்கப்படும் புள்ளிச் சில்லை (*Spotted munia*).
* வெள்ளை ராட்டினம் எனப் பெயர் கொண்ட வெள்ளை முதுகுகொண்ட வெண்முதுகுச் சில்லை  (White-backed munia)
* வாயலாட்டான் அல்லது வெள்ளி மூக்கான் என்றழைக்கப்படும் இந்திய வெண்தொண்டைச் சில்லை (White-throated munia)
* கருப்புத் தொண்டை கொண்ட கருந்தொண்டைச் சில்லை (Black-throated Munia)

]

## மேற்கோள்கள்
 

பகுப்பு:சில்லைகள்
இரிச்சர்டு ஓவன்

**சர்.இரிச்சர்டு ஓவன்** FRS KCB (ஆங்கிலம்:Sir Richard Owen) (20 சூலை 1804 – 18 திசம்பர் 1892) என்ற ஆங்கிலேய அறிஞர் சிறந்த மருத்துவர், உயிரியலாளர், ஒப்பீட்டு உடற்கூற்றியலாளர், தொல்லுயிரியலாளர் ஆவார். 'டைனோசாரியா' (Dinosauria) என்ற சொல்லை உருவாக்கியவர். அச்சொல்லுக்கு 'கொடூர பல்லி அல்லது  அதிபய ஊர்வன' என்று பொருள் கொள்ளலாம்.  சார்லஸ் டார்வின் நல்கிய  'இயற்கைத்தேர்வு பரிணாமக் கொள்கை'யை வெளிப்படையாக மறுத்துரைத்தவர். அவர் டார்வின் கூறியதைவிட, பரிணாமம் மிகவும் சிக்கல் நிறைந்தது என அறுதியிட்டார்.

## மேற்கோள்கள்

பகுப்பு:பிரித்தானிய உயிரியலாளர்கள்
பகுப்பு:1804 பிறப்புகள்
பகுப்பு:1892 இறப்புகள்
பகுப்பு:எடின்பரோ பல்கலைக்கழக முன்னாள் மாணவர்கள்
ஆலா

**ஆலா** () *(Tern)* புவிமுனைகளில் வாழும் ஒரு பறவை. உலகிலேயே அதிக தூரம், சுமார் 12,000 மைல்கள் ஒரு வழியில், வட துருவப் பிரதேசத்திலிருந்து தென் துருவப் பிரதேசத்துக்கு குளிர் நாட்களில் பறந்து இடம் பெயரும்.

ஆலா பருமனில் புறாவை விட சற்றே மெலிந்திருக்கும். உடலை விட நீளமான இறக்கைகள் கொண்டது ஆலா. அதன் வால் சிறகுகள் மீனின் வால் பொன்ற அமைப்பில் இருக்கும். இறக்கைகளின் மேல் புரம் சாம்பல் நிறத்திலும் அடிப் புரமும் வயிறும் வெள்ளையாகவும் இருக்கும். இப்பறவையின் கால்கள் குட்டையானவை. தலை, கழுத்து, மார்பு, வயிறு, கால்கள், அலகு இவற்றின் நிறம் ஒவ்வொரு வகை ஆலாவில் ஒவ்வொரு மாதிரி இருக்கும். ஆலாக்கள் இரை தேடுவதற்காக ஆறு, ஏரி, கடல் இவற்றுக்கு மேல் ஒரு கூட்டமாகப் பறந்து சென்று கொண்டிருக்கும். திடீரென ஒரு ஆலா செங்குத்தாக நீருக்குள் விழுந்து அடுத்த கணம் வாயில் ஒரு மீனுடன் வெளி வந்து விண்ணில் பறக்கும். அப்படிப் பறக்கும் போதே வாயில் உள்ள மீனை உயரத் தூக்கி எறிந்து மீன் தலை கீழாக வரும் போது மீண்டும் அதனைக் கவ்வி விழுங்கும். மீனின் உடலில் பின் நோக்கிச் சாய்ந்திருக்கும் செதில்கள் பறவையின் தொண்டையில் சிக்கிக் கொள்ளும் என்பதற்காகவே இப்படிச் செய்கிறது.

ஆலாப்பறவைகளில் கிட்டத் தட்ட நாற்பத்தைந்து வகை ஆலாக்கள் உண்டு. **ஆற்று ஆலா** (River Tern) என்ற பறவையை ஆறு, ஏரிகளின் அருகில் காணலாம். இவற்றின் கால்கள் சிவப்பு நிறத்திலும் அலகுகள் மஞ்சள் நிறத்திலும் இருக்கும். கோடை காலத்தில் தலையும் பின் கழுத்தும் கருப்பு நிறமாக இருக்கும்.

## மேற்குறிப்புக்கள்


பகுப்பு:ஆலா